**Svakodnevni život u Rimu i usporedba s našim vremenom**

**RIMSKA KUĆA**

 **FRAN ZUBAK, 5.A**

Prve rimske nastambe bile su drvene kolibe koje su imale samo jednu prostoriju. Svjetlost je ulazila kroz otvor na krovu ili kroz otvorena vrata.

Širenjem rimske države i osvojenim u ratu dio Rimljana se obogatio. Imućni Rimljani počeli su graditi sve veće i raskošnije kuće koje su se nazivale domus.

Kao iznimno dobri arhitekti, Rimljani su znali pronaći izvorna i pametna rješenja za svoje kuće. Međutim, izgled kuće ovisio je i o gospodarskim i društvenim prilikama. Domus je bio namijenjen povlaštenim staležima. Nije bilo dobrostojeće kuće u Rimu u kojoj nije bilo amfora, vrčeva, pehara, posuđa od srebra koje je bilo lijepo ukrašeno.

Kuće su bile osvijetljene uljnim svjetiljkama od terakote (pečene zemlje), bronce ili srebra. Bile su obješene o strop ili o posebno izrađene stalke.

Domus je bila prizemna građevina koja je svojom veličinom zauzimala veliku površinu jer je imala mnoge sadržaje i prostorije.

Rimljani su bili skloni gradnji velikih peristila. Peristil je bio vrt kuće okružen trijemom na stupovima.

U to doba bilo je jako važno peristil ukrasiti kipovima i vodoskocima pa Rimljani na tome nisu štedjeli.

U sklopu kuće nalazio se i atrij - otvoreno dvorište. Tu se provodilo najviše vremena u odmoru i uživanju. U atriju su Rimljani primali goste, priređivali zabave i uživali u druženjima.

Iz peristila se ulazilo u ostale prostorije: kuhinju, spremišta za hranu, prostoriju za predenje i tkanje, blagovaonicu, spavaonice…

Namještaja nije bilo mnogo, ali se velika pozornost pridavala ukrašavanju zidova i podova.

Imućni Rimljani ponosili su se lijepo oslikanim zidovima i podovima ukrašenim raznim ukrasima u obliku mozaika.

Cijeli kompleks kuće bio je ograđen zidanom visokom ogradom koja je za ulaz imala ugrađena velika i čvrsta vrata.

Rimske kuće nisu imale kupaonice. Sve higijenske potrebe obavljale su se u javnim prostranim kupalištima (termama) i u javnim zahodima.

Vrlo bogati Rimljani imali su i drugu raskošnu kuću zvanu vila koja se nalazila izvan grada na njihovu seoskom imanju.

Sličnosti rimskog načina života i stanovanja s današnjim načinom života i stanovanja dosta su velike. Imućni građani i danas stanuju u velikim stanovima tzv. penthouse ili imaju raskošne kuće.

Razlika je u načinu gradnje kuća i rasporedu prostorija. Današnje kuće ili stanovi imaju, za razliku od rimskih, kupaonice i sanitarne čvorove te provedenu kanalizaciju.

Današnje raskošne kuće nemaju atrije i peristile, ali imaju krasno uređena velika dvorišta s mnogo ukrasnog bilja i zelenih travnjaka.

Umjesto atrija današnje vile imaju velike terase s bazenima i također se dosta vremena provodi na njima. Primaju se gosti i priređuju se zabave.



*Slika prikazuje ostatke raskošne vile u Nacionalnom parku Brijuni u uvali Verige*

U Tivoliju, gradiću nedaleko Rima, nalazi se jedna od najljepših rezidencijalnih građevina podignutih tijekom dugog postojanja Rimskog Carstva.

**

*Slika prikazuje raskošnu vilu cara Hadrijana*

Siromašni Rimljani živjeli su uglavnom u unajmljenim stanovima u visokim građevinama na katove koje su bile loše građene i često bi se urušavale. Neki stanovi imali bi samo jednu prostoriju. Takve zgrade nazivale su se insule. Zbog nedostatka prostora bile su građene u visinu i do dvadeset metara. Insule su bile građene od drva, stoga su često stradavale u požaru. Car Neron je u 1. st. nakon velikog požara donio propis o gradnji kuća od opeka.

U prizemlju tih zgrada obično su se nalazile razne trgovine, gostionice i obrtničke radionice.

Insule nisu imale provedenu kanalizaciju pa je otpad završavao na ulici. Siromašni dijelovi grada bili vrlo neuredni i nehigijenski.



*Prikaz jedne tipične rimske insule*

Danas manje imućni građani žive u zgradama koje su radi nedostatka prostora kao i u Rimu građene jako visoko slično insulama.

Stanovi u zgradama ovisno o financijskom stanju građana različite su veličine, no svi stanovi za razliku od insula imaju vlastite kupaonice i sanitarne čvorove s provedenom kanalizacijom.

Zanimljivost:

Vila cara Hadrijana svojom ljepotom i načinom gradnje zadivila je mnoge arhitekte kroz vrijeme. Svjetski poznati arhitekti proučavali su način njezine gradnje.

Nažalost u srednjem vijeku barbari su uništili i porušili veći dio vile, a njezin materijal su uzimali i upotrebljavali za gradnju svojih kuća.

Izvori kojima sam se služio prilikom ovog istraživanja:

1. Udžbenik iz povijesti za peti razred osnove škole – Povijest 5
2. Listić koji sam dobio od profesorice
3. Internet

<https://geek.hr/e-kako/drustvo/povijest/kako-su-izgledale-rimske-kuce/#ixzz7Uhgmm0JV>

[Rimske Insule – Google pretraživanje](https://www.google.hr/search?q=Rimske+Insule&sxsrf=ALiCzsaHJ71r2oPyc4gl0mOvOW-7URWvoQ:1653852847480&tbm=isch&source=iu&ictx=1&vet=1&fir=mEjrBd9FAj6vNM%252CftF5JJsyhTcY8M%252C_%253BIsBTp61SVJiJrM%252CftF5JJsyhTcY8M%252C_%253BI70QEr5ETTzB1M%252C6BFaykBU6sUZSM%252C_%253BaWbDAcIjmwzySM%252CftF5JJsyhTcY8M%252C_%253B0Jb9oF_zL6JcZM%252CmX9_txrtD_fy0M%252C_%253BoM9IlUwrLe6InM%252CWI7nRyoraNj8OM%252C_&usg=AI4_-kQg8GsJgLt7SgyfdprK6Hm_GePtTg&sa=X&ved=2ahUKEwjn8e_7uYX4AhWtiv0HHagWAZ0Q9QF6BAgEEAE&biw=1536&bih=746&dpr=1.25#imgrc=mEjrBd9FAj6vNM)

[Uvala Verige i raskošna rimska vila u Nacionalnom parku Brijuni | Nacionalni park Brijuni (np-brijuni.hr)](https://www.np-brijuni.hr/hr/istrazi-brijune/mjesta-koja-morate-posjetiti/uvala-verige)

[Hadrijanova vila u Tivoliju – blic hr (wordpress.com)](https://blichr.wordpress.com/2018/09/22/hadrijanova-vila-u-tivoliju/)